als_Latn dik_Latn sag_Latn
Asport – Tirana humbet edhe tifozët në transfertë. Komisioni i Disiplinës në FSHF mori në shqyrtim ngjarjet e takimit të javës 13 mes Elbasanit dhe Tiranës duke marrë ndëshkime për të dyja skuadrat. Klubi bardheblu për hedhje të sendeve të forta dhe flakadanëve në fushë nga tifozët e tij, duke shkaktuar akte dhune dhe ndërprerje të përkohshme të lojës, një veprim ky i përsëritur prej tyre, ndëshkohet me zhvillimin e 6 ndeshjeve pa pjesëmarrjen e tifozëve të Tiranës, në ndeshjet që Tirana do të luajë jashtë shtëpisë.
Ky vendim i shtohet dënimit të mëparshëm të Disiplinës që ndëshkoi Tiranën pas javës së 3 në ndeshjen me Vllazninë me zhvillimin e 15 ndeshjeve pa tifozë në fushën e saj. Në këtë mënyrë kryesuesit e Kategorisë Superiore nuk do të kenë asnjë kontakt me tifozët e tyre në stadium deri në 21 mars të vitit 2015 kur tifozët bardheblu mund të kthehen për të mbështetur ekipin e tyre në transfertë në javën e 28 të kampionatit në Fier përballë Apolonisë. Nga dënimi prej 15 ndeshjesh pa tifozë që mori pas ngjarjeve të javës së 3-të me Vllazninë, Tirana ka shlyer 6 prej tyre, ndërkohë që i mbeten edhe 9 sfida në shtëpi për të luajtur pa praninë e tifozëve. Në këtë mënyrë sjellja e papërgjegjshme e një grupi pseudotifozësh ka kompromentuar rëndë objektivat e Tiranës për titullin, me skuadrën e Maganit që humbet gjithë tifozët që natyrisht nuk përfaqësohen nga një grup huliganësh, për pjesën më të madhe të kampionatit. Përveç 6 ndeshjeve pa tifozë në transfertë Tirana është ndëshkuar edhe me një gjobë prej 200 mijë lekësh të reja si dhe përvec saj, është e detyruar të zhdëmtojë të gjitha dëmet e shkaktuara nga tifozeria e saj në sektorin përkatës të impiantit “Elbasan Arena”. Në qoftë se Tiranës i kompromentohen objektivat për titullin, si pasojë e sjelljes së një pjesë të tifozëve të tij, edhe Elbasanit i zveniten shpresat për mbijetesën.
Klubi verdheblu është ndëshkuar për sjelljen e tifozëve të tij dhe aktet e dhunës për t’i luajtur 6 ndeshjet e ardhshme në shtëpi pa praninë e tifozëve, po ashtu edhe Elbasani është ndëshkuar me një gjobë prej 200 mijë lekësh të reja si dhe zhdëmtimin e dëmeve nga tifozeria e tij në sektorin përkatës të Elbasan Arenës. Komisioni i Disiplinës ka ndëshkuar edhe lojtarin e Elbasanit, Xhulio Jaupi për provokim ndaj publikut me një pezullim prej dy ndeshjesh. Lojtari i verdhebluve u shfaq në fakt në disa filmime amatore teksa kryente gjeste të turpshme në drejtim të tifozerisë së Tiranës në momentin e kryerjes së nxemjes pak para ndërprejes së takimit duke provokuar fansat kryeqytetas.
/supersport/
You must be logged in to post a comment Login
als_Latn als_Latn als_Latn lmo_Latn eng_Latn